Sagunt se suma a la campanya ‘Mascareta 19’ per a ajudar a dones víctimes de violència de gènere
25 de març 2020

![](/media/5z2jqqjb/31-img_1170_cuerpo.jpg) 

Sagunt se suma a la campanya ‘Mascareta 19’ per a ajudar dones víctimes de violència de gènere. L'alcalde de Sagunt i regidor d'Igualtat, Darío Moreno, ha informat este matí en roda de premsa d'una nova forma d'ajuda a dones durant el període de confinament que s'ha organitzat des de l'Àrea d'Igualtat juntament amb les farmàcies del municipi.

Amb la campanya ‘Mascareta 19’ «**qualsevol dona víctima de maltractaments pot acudir a una farmàcia del nostre municipi i simplement demanant una mascareta 19, automàticament s'activarà un protocol per a mobilitzar els recursos municipals, particularment Policia Nacional i Policia Local**», ha assegurat l'alcalde.

A causa de la situació d'emergència i al confinament de tota la població, es tracta d'aprofitar «**les poques oportunitats d'eixir que puga tindre una dona que patix qualsevol tipus de maltractament**» i eixe moment pot ser per a acudir a la farmàcia, ha afirmat Moreno. «**Es tracta d'afegir una via més per a dones en situació de vulnerabilitat i que la seua situació s'ha vist incrementada realment per la situació de confinament**», ha afegit.

A més, l'Àrea d'Igualtat continua prestant els seus servicis i atenent dones víctimes de violència de gènere, rebent fins a 15 telefonades diàries en el 962655889 i mantenint el contacte i fent seguiment de casos en el municipi, conjuntament amb la UFAM (Unitat d'Atenció a la Família i Dona).

![](/es-va/Actualidad/PublishingImages/Agost 2015/(31)Mascareta 19_cuerpo_val.jpg)  
  
 

*   [](http://www.facebook.com/sharer.php?u=https://aytosagunto.es/va/actualitat/sagunt-se-suma-a-la-campanya-mascareta-19-per-a-ajudar-a-dones-victimes-de-violencia-de-genere/ "Facebook")
*   [](http://twitter.com/share?url=https://aytosagunto.es/va/actualitat/sagunt-se-suma-a-la-campanya-mascareta-19-per-a-ajudar-a-dones-victimes-de-violencia-de-genere/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-se-suma-a-la-campanya-mascareta-19-per-a-ajudar-a-dones-victimes-de-violencia-de-genere/ "Linked In")
*   [](mailto:?body=https://aytosagunto.es/va/actualitat/sagunt-se-suma-a-la-campanya-mascareta-19-per-a-ajudar-a-dones-victimes-de-violencia-de-genere/)